
Mnogo sam godina bio u trajnom dodiru s intelektualnom 
mladeži u Friburgu, Louvainu, Parizu pa čak i u Sjevernoj i 
Južnoj Americi, Kanadi i t. d. Mislim da dobro poznam njezine 
težnje, koje su i mnogostruke i kontradiktorne; naročito, ako se 
uzme u obzir raznolikost omladinskih grupa, koje su se poslije 
rata posvuda umnožile: katolička mladež, pak komunistička, pa- 
triotska, pacifistička, radnička i druge. 


Ipak i pored svega onoga, što ih odvaja i razlikuje, ona 
mladež, kojoj pridajemo dosta neodređeni naziv intelektualne, 
podlegla je utjecaju nekih odlučujućih faktora, kao ratu, progre- 
sivnom napuštanju klasičnih nauka, sve to više tehničkoj i uti- 
litarističkoj obuci, a da i ne govorimo o poteškoćama praktič- 
nog života poslije rata, koje čine, da su sve te grupe među so- 
bom slične te odaju neke zajedničke težnje, po kojima se poznaju 
nove generacije u svim zemljama. 

Dvije riječi karakteriziraju ove težnje, dvije riječi, koje do- 
bro odaju opreke svake vrste, pod kojima se bori današnja in- 
telektualna mladež, a pod pritiskom navedenih odlučujućih fak- 
tora. Ove su težnje podjedno i individualističke i socijalne, te- 
žnje bučnog, pa i agresivnog individualizma, koji bi neizbježno 
postao anarhističkim, kad ga ne bi suzbijao i suzdržavao jaki 
osjećaj socijalnog očuvanja i obrane, koji u zametku ima, i ne- 
svijesno, svaki mladić, a u stvari nije nego drugi oblik njihova 
individualizma. ' 

Pokušat ću da razložim na temelju vlastitog iskustva: 
s jedne strane indidualizam današnje intelektualne omladine, a 
s druge strane njezin socijalni instinkt. - 


"*) Predavanje održano u .Hrvatskom Glazbenom Zavodu, dne 
7. XI. 1933. u priredbi ,,Društva prijatelja Francuske.“ 

I. Manifestacije individualizma 


Pred nekoliko godina, odmah poslije primirja, kad se u 
zemljama pobjednicama, stajalo pod dojmom, ako ne u zanosu 
pobjede, prisustvovali smo na strani intelektualne mladeži prvoj 
manifestaciji ovog agresivnog individualizma, koji bi se lako 
dalo opravdati olakšavajućim okolnostima. U to je doba naro- 
čito pobjednicima trebalo više brige posvetiti obračunavanju s 
prošlošću rata, nego pripremanju budućnosti njihove zemlje. 
Kult mrtvih ispunjao je s punim pravom velik dio. njihovih briga. 
Javne su vlasti, u ime Domovine, tražile načina kako da pre- 
uzmu na sebe brigu za njihove porodice. Na svim se stranama 
radilo na tome, da se usadi u sjećanje budućih generacija slavna 
uspomena na njih. 


Pa ipak oni, koji su poginuli u ratu nijesu mogli baciti u 
zaborav preživjele, one, koji su potaknuti istim osjećajima, sudje- 
lovali u istoj borbi i usred istih opasnosti, i ako su izbjegli smrti. 


Trebalo se pobrinuti za potrebe svih, naročito za mnogo- 
brojne ranjenike, koje su njihove rane, više ili manje krvave, više 
ili manje vidljive, učinile slabima, pa i nesposobnima pred život- 
nim poteškoćama. 


Bez sumnje su ove brige bile plemenite i posve opravdane. 
Ali s vremenom je sve to imalo bolnog odjeka u nekim mlađim: 
literarnim krugovima. Ovima slava njihovih starijih drugova do- 
duše nije previše smetala, ali su držali zlim, što je ta slava za- 
prekom isticanju, a možda i bujnom razvitku znatnih talenata, 
koji bi se, po njihovu mišljenju, u mirnijim vremenima i u po- 
voljnijim prilikama, sigurno bili lijepo istakli. 

Da su se stariji, koji su sudjelovali u ratu i tako stekli za 
sebe javno mnijenje ma štetu mlađih, zadovoljili time, što su bili 
na bojnom polju i odrekli se pisanja, zlo bi bilo manje i možda 
bi se dalo popraviti. Ali, eto, neki od ovih junaka, i to ne najmanji 
uzeše pero u ruke i dadoše svijetu čak i remek djela! Borba je 
dakle postala nemoguća, i mladi intelektualci postali su ogorčeni. 
Predbacivali su starijima, da imaju predugačke zube i da su ne- 
zasitni slave. Zar im nije dosta, što su ratovali, što su sudjelovali 
kod tog vanrednog događaja, gdje su se sastali svi narodi i sve 
rase, što su upoznali doista velike opasnosti, ali su im sretno iz- 
makli, i to uz cijenu neobičnih emocija, što su konačno izašli iz 
te užarene peći nagrađeni krstom, zlatom, a naročito slavom? 
Kad su dobili rat, što mogu još tražiti? 

To je doista bila prava: optužba tendencije sa strane mla- 
dih ljudi, upravo željnih života, rada i uspjeha, protiv starijih 
neposredno nakon pobjede. Pobjeda nije udovoljila njihovim oče- 
kivanjima; imali su neki osjećaj sveopće katastrofe, ' 

Nakon što su svojim starijima upisali u grijeh, što se ni- 
jesu zadovoljili ratom, malo pomalo počeše kriviti sam rat, i to 
radi svega što im je prouzrokovao, radi patnja, razočaranja, 
mediokriteta, radi poteškoća u borbi za život i za svagdanji kruh. 
Postadoše cinicima. Ali je njihov cinizam bio posljedica prilika 
i društva; bio je samo osjećaj obrane protiv njihova lošeg polo- 
žaja u sadašnjosti, radi njihove oskudne spreme za život. 

Ta, većina je mladića iz poslijeratnog doba bila slabo pri- 
pravljena za život. Odgojeni posvuda za vrijeme rata u domo- 
vima bez otaca, u zavodima bez učitelja, posred tuge i svagda- 
njih patnja, falilo im je svega onoga, što su njihovi stariji iz 
predratnog doba imali u izobilju za odgoj svoje inteligencije i 
za duševnu izgradnju: toplina doma, sigurnost za sutrašnji ži- 
vot, humanistička obuka od učitelja, kojima je više bilo stalo do 
staleških dužnosti, nego do napredovanja u službi. 

Naglasujemo, da bolje protumačimo neke individualističke 
težnje, koje su osobina današnje intelektualne mladeži, da je 
mnogo pretrpjela njezina cjelokupna naobrazba kao i njezina 
duševna izgradnja baš uslijed pomanjkanja navedenih uslova. 
Pod pritiskom brige za život mnogi mladi ljudi nijesu mogli 
učiti, ako si sami nijesu poskrbili za uzdržavanje, žrtvujući ma- 
nuelnom radu vrijeme, koje bi, u boljim prilikama posvetili inte- 
lektualnom radu. S istih su razloga mnogi između njih morali da 
izaberu unosno zvanje sa neposrednim prihodima i da se odre- 
knu nauka. A upravo to sve općenitije napuštanje humanističkih 
nauka, po mom sudu, daje obilježje neobične težine individua- 
lizmu današnje intelektualne mladeži. 

Nema sumnje, da se u ovome ne smije pretjeravati. Treba 
otvoreno priznati, da je individualizam donekle svojstvo mladeži 
svih vremena. »Pouzdanje u samoga sebe — piše jedan učitelj 
Irancuske intelektualne mladeži baš s obzirom na težnje sadanje 
mladeži — prezir pređašnjih generacija, indiferentnost prema 
poukama njihova iskustva, nekakvo uvjerenje, da se svijet s 
njima rodio i da su oni prvi, koji otkrivaju život, raspoloženje za 
nepriznavanje ni ma kakvog auktoriteta, nepoznavanje koristi 
discipline, to su karakteristike današnje omladine. Ali ako dobro 
ispitam svoje uspomene, svoje drugove i samoga sebe u dobi od 
dvadeset godina, jesmo li mi bili drukčiji. i 


si 


Po mom sudu, mislim da jesmo: Doista, ja: sam potpuno 
uvjeren, da su mladići svakog doba pokazivali slične težnje. Ali 
je to bilo s prostog razloga, što su bili mladi. Nadalje, nakon 
što su primili visoku obrazovanost preko humanističkih nauka, 
s kojima su bili nerazdruživo vezani uz predašnje generacije, mo- 
glo se stalno računati, da će s vremenom nestati ovih grješaka 
mladosti. 

U tome nijesmo tako stalni s obzirom na današnju intelek- 
tualnu mladež, i to ne samo radi rata, koji je samo dvije gene- 
racije izolirao, nego radi sve to općenitijeg napuštanja humani- 
stičkih nauka, koje odvaja ovu generaciju od svih prethodnih. 
Nekada je kult humanističkih nauka, izgrađujući čovjeka, ljud- 
sku osobu, u mladim ljudima, t. j. budeći u njihovim duhovima 
ideje, u njihovim srcima osjećaje, u njihovoj osjetljivosti uzbuđe- 
nja, koja su, da tako kažemo, zajednička svim ljudskim bićima, 
uza sve individualne razlike rase, spola, nasljedstva, odgoja, tem- 
peramenta, stvarao uske veze, koje spajaju jednu generaciju 
s drugom ili vežu među sobom individue jedne te iste generacije. 
Ujedno učenje humanističkih nauka kod svakog učenika obuzda- 
valo je iznutra i trajno njegove individualističke težnje. Sada, 
kad ovakova obuka postepeno i posvuda nestaje, nastaje pitanje, 
kako bi daleko mogle poći ove težnje, koje svi opažamo kod 
današnje mladeži, da se nije na neki način sama narav za to 
pobrinula usadivši u srca odvažnijih, više emancipiranih ljudski 
instikt socijalnog očuvanja, jači od njihova individualizma, koji 
priječi, da se ovaj ne premetne u anarhiju. Uz ovaj socijalni 
instinkt, o kome ćemo govoriti, moramo konstatirati, da indivi- 
dualističke težnje naše intelektualne mladeži, težnie koje dolaze 
od postepenog i gotovo općenitog napuštanja humanističkih 
nauka, a da i ne govorimo o poslijeratnim pokretima, imadu 
svoje osobite oznake, koje svakako treba istaknuti. 

U svako su doba mladići u dvadesetoj godini imali čvrsto 
uvjerenje, da se svijet s njima rodio. Ali kad su stekli jaku nao- 
brazbu, nijesu u to vjerovali. Ne poznavajući povijesti srednjega 
vijeka, kao ni mnogi njihovi učitelji, znali su, da su postojali Grci 
i Rimljani i da su oni prikladno udesili i uljepšali svijet i ako ga 
sami nijesu stvorili. 

Današnji su mladi ljudi naprotiv uvjereni — tako mnogi 
misle, a samo se neki usuđuju da kažu — da se svijet s njima 
«rodio. Nijesu nikad ni pomislili ni na predratni svijet, ni na Sred- 
nji vijek, ni na grčko i rimsko staro doba, ni na prethistorijska 
vremena. Ne tvrdim, da“ih radi ovog.neznanja treba prekoriti; ja 


6 


samo konstatiram iz iskustva, da to neznanje doista postoji i da 
upravo to tumači neke njihove individualističke težnje: : im 

Budući nesposobni da odmjere dubljinu i gotovo beskraj- 
nost svog neznanja, oni se njim ponose i misle, da se u tome sa- 
stoji njihova snaga, pa i superiornost. Kao da se starijima obra- 
ćaju riječima: Vi nijeste nikada bili mladi, jer vam se već od prve 
mladosti mozak punio idejama starijim od dvadeset stoljeća. 
Pravi mladići smo mi, koji o davnini ne znamo ništa, pa i ne 
ćemo da išta znamo. Vi ste ljudi tradicije, mi ljudi napretka, mi 
gledamo naprijed, vi gledate natrag. Između vas i nas prijelom 
je potpun. 

Takova je u stvari više ili manje priznata individualistička 
težnja današnje intelektualne mladeži. Ovi mladići odlučno su- 
protstavljaju napredak tradiciji.  »Napredak i tradicija su dva 
najveća neprijatelja čovjeka« — napisao je nedavno s humorom 
Paul Valćry! Tako je ako ih odvojimo, ali ne ako ih spojimo. Nema 
ni na kakovom polju aktivnosti pravog napretka, ako se ne osla- 
nja na tradiciju; nema života tradiciji, ako ne osjeća potrebu da 
se pomladi s napretkom. Ali naši mladići ne mogu to priznati. 
Ne poznavajući duševno blago, koje predstavlja grčko-rimska ci- 
vilizacija, mnogi misle, kad dolaze na svijet, da donose sobom 
mnogo više od onoga, što primaju. Uz ovakove prilike, kako bi 
mogli imati kult nasljeđivanja ovog imutka, a to će reći tradicije? 

Eto dokle ih je dovelo njihovo nepoznavanje prošlosti, inače 
bez njihove volje. ' 

Treba dobro uočiti, da je njihov socijalni individualizam 
usko skopčan uz ovo neznanje. Ali je još potrebnije znati da se 
ovo neznanje dade protumačiti uzrocima, koje bi se, sa malo 
uviđavnosti ali s mnogo dobre volje, dalo otkloniti. Rat je dakle 
bio jedan od prolaznih uzroka, a napuštanje je humanističkih na- 
uka drugi trajni uzrok. No postoji i treći, koji ćemo analizirati, 
a to je moderna obuka. Jedan je profesor Sorbonne, dobar po- 
znavalac i ljubitelj mladeži a koga i mladež ljubi, izjavio: »Mo- 
derna je obuka naročito karakteristična po tome, što mladi ljudi 
uče svega i svašta, a ne znaju gotovo ništa«. (L'enseignement en 
France dans Comitć national d'ćtudes 9 Juin 1928.) Nije mo- 
gao dati bolje oznake u tako malo riječi. 


Kadikad smo u opasnosti da tražimo sekundarne uzroke 
neznanju sadanje mladeži, iz kojih izvire njezin agresivni indi- 
vidualizam. Rado bismo ovo upisali na račun njihove lijenosti, po- 
sumnjali na njihove učitelje ili okrivili sport. ' 

Po sudu njihovih najkompetentnijih profesora, ovi mladi 
ljudi u svim zemljama svijeta velike su neznalice kad dođu na 
sveučilište, a često i kad iz njega izađu. Tomu nije uzrokom njihova 
lijenost; ta oni nijesu lijeni, dapače ljube rad; a kad ih uputimo 
dobro utrtim putem često se jako odlikuju. 

Neka se ne okrivljuje srednjoškolske učitelje. Moram pri- 
znati njihovu revnost, njihovu sposobnost, njihovu odanost svom 
zvanju, ali oni su često nesređeni. 

Neka se napokon previše ne udara na sport. U stvari, ja 
mislim, da sport ima utjecaj na srednje elemente, a upravo se na 
srednje elemente treba obazirati, kad se izrađuje nastavni pro- 
gram. _ 

Ne može se zanijekati, da sadanja generacija nije zloupotre- 
bila sport i da ga ne zloupotrebljava još i danas, kad je izgubila 
štovanje duševni vrednota. U Americi me se upravo to jako 
dojmilo. Za velik je broj mladih ljudi tamo sport postao najviša 
vrednota, a duh šampionata, koji treba razlikovati od sportskog 
duha u pravom smislu riječi, počinje da i po staroj Europi pu- 
stoši na način, koji uznemiruje. Današnji junak, izuzmu li se sa- 
mo dva ili tri naroda, nije ni vojnik, ni učenjak, ni misijonar, nego 
šampion (pobjednik, prvak). Strast, koja svuda slavi triumie, 
jest strast za rekorde sa tragovima krivog helenizma. Doživlju- 
jemo neku vrstu sportskog romantizma, koji ima i svoju litera- 
turu. Sjetite se djela, da spomenemo samo iz Francuske pod na- 
slovom: »Paradis a Pombre des ćpćes« ili »Les dix devant les 
portes des Thćbes«! U dobi od 30 godina sportski je čovjek svr- 
šio svoje; ide, kamo može da ide, a malo može. 

Oprostit ćemo moralisti što se uznem:ruje kod promatranja 
mladeži, kad vidi kako sportski duh ide tako daleko da ubija u 
njoj onaj patriotski, te se mladi ljudi moralno odvajaju od svoje 
domovine, jer ona pred svijetom nema svog pravog mjesta, nema 
šampiona. 

U Francuskoj je nedavno jedan anonimni redaktor »Tem- 
ps-a« napisao o tom pitanju upravo veoma oštar članak, pak 
mislim da smijem navesti nekoliko redaka. »Ponos sporta jest 
moralan, a manija je šampionata nasuprot veoma blizu nemoralu. 
Najprije stoji, da šampionat ne pozna obzira. Svaki je postupak 
dobar, da se dođe do pobjede, za kojom se teži. Himba, lukav- 
stvo, zamke, prijevare, »blufi«, dvoličnost sve su to dopuštena 
sredstva, koja se opravdavaju triumiom. To doista nije nikakva 
vježba, koja bi se mogla preporučiti za kolektivno izgrađivanje 
morala nekog doba. Ali i samo načelo šampionata osniva se na 

apoteozi taštine i oholosti, koja s punim pravom mora uznemiri- 
vati moraliste. Potreba za postignuće, pod svaku cijenu, bilo 
kojeg superlativnog naslova u svojoj je biti pobuda pokvarenosti. 
Poznato je, da u New-Yorku najružnija žena na svijetu pred- 
stavlja privlačivu vrijednost, kao i nagrađena ljepotica kod na- 
tjecanja u ljepoti. Glavna je stvar: prvo mjesto u bilo kojoj 
stvari, bez obzira da li red tih stvari ide prema gore ili prema 
dolje. Duh šampionata nužno traži svjedodžbu prvenstva, koje bez 
razlike može posvetiti i najpoštenijeg čovjeka i najspretnijeg va- 
ralicu čitavog svijeta. (L'esprit de championnat u »Temps-u« od 
20. marta 1928.). 

Ali, budući da smo se ogradili protiv zloporabe sportskog 
duha, prema kome je duh šampionata samo njegovo pogoršanje 
i karikatura, priznajem, da je neznanju današnje mladeži, iz kog 
ona crpe najjače svoje individualističke težnje, glavni uzrok 
moderna obuka, koja je malo pomalo zamijenila humanističku. 
Ova je obuka pogrešna i u svom programu i u svojim metodama. 

Oprečno od klasičnih nauka, moderna obuka u svemu daje 
prednost kvantitetu pred kvalitetom.  Neisporedivo prvenstvo 
grčko-rimske književnosti dolazi, kako dobro znate, po uskim 
vezama, koje ona podržava s ljudskom prirodom i to s odgoj- 
nog gledišta. Imade neprocjenjivu vrijednost, što u sebi sadrži 
bitne elemente za formiranje ljudskog duha i što ostaje najpri- 
kladnijim sredstvom za takovo formiranje. Prevodi divnim jezi- 
kom prve dodire ljudi s vanjskim svijetom, koji nas okružuje, 
pokazuje nam način, kako su najplemenitiji duhovi reagirali in- 
telektualno, moralno i estetski na ljude i stvari prije nego što su 
se utilitarističke i sistematske teorije postavile između svijeta i 
njegovih tumača, da iskrive njihovo tumačenje.  Obvezati naše 
mladiće, da se dulje vremena napajaju na ovom izvoru života, 
da tu svaka generacija stiče nove snage, značilo je probuditi im 
svijest o pravoj vrijednosti čovjeka, o dostojanstvu njihove 
osobe, o veličini ciljeva, koji se nameću njihovu djelovanju kao 
razboritim i slobodnim bićima, otvoriti im putove ljepote, preko 
kojh treba da prijeđu da bi ih sami ostvarili. To je podjedno zna- 
čilo složiti ih na onom jedinom području, gdje imaju interesa da 
svedu u sklad svoja nastojanja prema budućim borbama, kad ih 
drugi manje duhovni interesi potiču i previše na neslogu i na 
borbu. To je konačno značilo universalizirati njihov duh, pro- 
širiti znatno područje ljudske aktivnosti na kome, u doba nemira, 
treba da se sporazumijevaju, da zaštite općenite interese čovjeka, 
ugrožena od lakomosti i strasti individua i naroda. 

Ne zaboravimo, osim toga, poslije žalosnog iskustva, t. |. 
otkad su gotovo posvuda u nejednakoj mjeri humanističke nauke 
zamjenjene tako zvanim modernim, da grčki i latinski jezik ima 
takovu apsolutnu vrijednost, kakovu nema nijedan drugi ni mrtvi 
ni živi. Nijedan jezik nije sposobniji od grčkog i latinskog da 
formira razum, da razvije volju, da istaniča osjetlj ivost. 1 

Doista humanističke nauke ne sačinjavaju same po sebi 
potpuni odgoj; ne mogu udovoljiti svemu, a nijesu ni za sva 
vremena. Složenost modernog života ima novih potreba, treba 
novih pronalazaka; množenje međunarodnih odnosa, koje je na- 
stalo iz ovih potreba i iz ovih pronalazaka, nužno traži neko pri- 
lagođivanje klasičnih nauka, ali ne njihovo ukidanje. 

Kad pogledamo na primjer, u Francuskoj trideset godina 
natrag, ono doba, kad su naši zakonodavci otvorili slobodnu 
anketu o potrebi prilagodivanja naše klasične obuke najhitnijim 
potrebama modernog života, moramo konstatirati, da je indivi- 
dualističko stanovište nadvladalo opće ljudsko stanovište, briga 
za posebne kulture općenitu kulturu, a realistička i utilitaristička 
obuka onu idealističku i nesebičnu. Pa ipak čitavo se pitanje 
kretalo, u Francuskoj i posvuda, okolo toga, nije li najbolji na- 
čin za zadovoljavanje modernim potrebama individua  jedno- 
stavno u tome, da se očuva stari klasični odgoj na osnovi starih 
jezika, a uz to da prodiru malo pomalo i druge nauke, mjesto da 
se uništi humanistički idealizam. Za taj humanizam možemo 
ovdje naglasiti, da dominira u cijeloj prošlosti i budućnosti naše 
rase, koja se, po svojoj već davnoj. a često i opasnoj naklonosti, 
posvetila spasavanju bogatstva ideja i osjećaja, koje ljudska duša 
krije u dubljini svoje savjesti kao svetu ostavštinu prošlih gene- 
racija i najbolje jamstvo beskrajnog napretka budućih u potrazi 
za boljim i sretnijim životom. 

Može se dandanas posvuda u svijetu vidjeti, kamo nas je 
dovela ovakova promjena, a naročito poslije rata, koji je preba- 
cio na svoj način duh i sve ostalo. Surovi materijalizam zahvatio 
je sve one, koje je zaborav ideja i osjećaja, koji tvore čast čovje- 


oka i razlog njegove egzistencije, bacio na sticanje blagostanja 


svim sredstvima. 

Trebalo se sjetiti ove žalosne historije da se razumije, u kom 
smislu tako zvana moderna intelektualna nastava teži za tim, da 
mladež nauči sve, ali na način, da gotovo ne zna ništa. 

Gotovo posvuda, u starom i u novom svijetu, nastavni pro- 
grami postaju enciklopedijski i neprestano se prerađuju; satovi 
su obuke strašno natrpani, priručnici zbrkani; osnovni pojmovi 


10 


= 


žrtvovani općenitosti, ugled učitelja silno uzdrman. Ali ostavimo 


na čas ovu moralnu sliku intelektualnog odgoja, da se kasnije 
na nju “opet vratimo. 

Ovako odgojena na brzu ruku, prema dnevnom ukusu, a 
pošto je prekinula svaku vezu s prošlošću, današnja se mladež 
više zanima za pitanja vanjskog svijeta nego nutarnjeg, više za 
aktivni nego za intelektualni ili kontemplativni život. U žurbi da 
čim prije stupi u život naša mladež, ne znajući ili prezirući pro- 
šlost, još je u većoj žurbi da što prije dođe do položaja. Ova je 
groznica zahvatila i same pisce i umjetnike. Za dvije ili tri prose 
oni. hoće da budu slavni, odlikovani i bogati. 

Nema zapravo u intelektnalne mladeži ni zabave, koju. nije 
zahvatilo ovo ludilo brzine. Traži sve ono, što je lako i po- 
kretno. Automobili i aeroplani su joj igračke, radio i kinemato- 
grafi razonoda. Njezina je deviza: sve što rastresa, a ništa što 
koncentrira. Boji se razmišljanja, sabranosti, nesebičnosti, a to je 
upravo ono, što daje radost i zadovoljstvo spokojnim i dubokim 
dušama. U 'stvari nema više svog dlasitog »ja«. Oni, koji pišu 
— a to čine pod utjecajem boležljivih i iznimnih genija — daju 
nam dojam potpunog iščezavanja rk lične oznake, raspadanja 
nekakvog bolesnog psihologizma. 

Iz ovih su razloga danas mladići većinom neprijatelji misli. 
Kultu ideja stavljaju nasuprot kult realnosti, ali im to ne smeta 
da budu idealistima na svoj način. praktičnim  idealistima, kod 
kojih su akcija i osjećaj jači od misli. 

Tako se može protumačiti i misticizam nekih skup'na 
intelektualne mladeži naših dana, za koji bi se na prvi mah reklo, 
da se teško može dovesti u sklad s njihovim realizmom ili bolje 
s njihovim materijalizmom. ' 

Ali, naprotiv, misticizam nije nikada bio tako jak kao danas. 
Na nj se svi pozivaju, i neprijatelji misli kao i njezini prijatelji, 
ali iz različitih motiva. Jedni vide u tome odmazdu osjećaja 
protiv doktrine, drugi pak opravdanje doktrine u korist osjeća- 
ja. Sigurno je svakako to, da i kod jednih i kod drugih — kod 
realista i kod idealista — osiećaj predvlađuje nad razmišljanjem 
i da ih bodri na akciju. Odatle dolazi opasnost od. takovog misti- 
cizma, u kojem ima više topline nego svijetla, više osjetljivosti 
nego energije, više nejasnog individualizma nego prave: personal- 
nosti. Ali, ipak, uza sve to, SRI misticizam ne. isključuje vjeru 
i iskrenost. 

.Takav misticizam, koji je u početku, to a nekoliko godina 
iza rata, vreo kod komunističke mladeži, ulijevao njezinim skupi- 

nama čvrstu vjeru u budućnost i davao onu čvrstoću u sadaš- 
njosti, koja ih je činila tako silnima. Nalazimo se na izmaku ove 


mistike i to bez sumnje zbog tako dugog čekanja i relativnog : 


neuspjeha tolikih napora. 

Ali postoji i mistika mira, neki sentimentalni pacifizam, koji 
budi vjeru u mir, kao u nešto apsolutno, kod onih osoba, koje 
niti pravo shvaćaju, što je mir, niti što rade, da ga pripreme. Od 
vremena gospođe Guyon, radi nekih razloga, to se zvalo kvije- 
tizam, a pravovjernici su u tome vidjeli herezu. Nijesu ni imali 
sasvim krivo. 

Ima napokon vjernika u pravom smislu riječi, a to je katoli- 
čka mladež naših dana, koja je većinom izašla iz visokih škola; 
nju mistika privlači i zanosi. Ova mladež ljubi mistiku radi 
nje same, radi radosti, koju joj pruža, ali još više radi snage, 
koju joj podjeljuje. U religiji je zanima život svetaca većma od 
same kršćanske nauke — izuzme li se katekizam. Za ove je 
mladiće katolicizam u prvom redu život, a onda tek istina — 
život, u kome je toplina ljubavi jača od briga za samu vjeri. 
Pa i onda, kad imaju sklonosti prema teolozima, opaža se, da 
nemaju naročite ljubavi za teologiju. U dogmi vide okove, a ne 
oslobođenje duha. Nema sumnje da se dogmi iskreno i potpuno 
pokoravaju, ali tako da o njoj mnogo ne razmišljaju ili samo je- 
dnom zauvijek. To su iskreni vjernici, kod kojih je i vanjsko plo- 
dno djelovanje, kao i njihov često vrlo duboki nutarnji. život 
prožet ljubavlju. ; 

Ukratko, religija ove idealne mladeži ima takoder neka obi- 
lježja današnjeg vremena. Na svoj je način individualistička, paki 
realistička, nedvojbeno mistična, ali je to ne priječi, kako ćemo 
vidjeti, da bude i socijalna. 

Napokon, nitko se ne će začuditi, ako ovo svoje ispitivanje 
završim tvrdnjom, da intelektualna mladež naših dana ne osjeća 
nikakve ljubavi za auktoritet, ni za laički ni za religijski. 

Neprijateljski je raspoložena prema svakoj nutarnjoj, a još 
više vanjskoj stezi; takav joj se obično pokazuje autoritet. 


Tuže se profesori, tuže se roditelji, a još više parlamentarci. Ali. 


to treba dobro razumjeti i ne pretjeravati.  Auktoritet, od kog 
zazire današnja intelektualna mladež, je u prvom redu onaj, koji 
se nameće izvana kao brutalna zabrana ili zapovijed, koja se 
većma obraća stvarima, nego osobama, većma nerazumnim, nego 
razumnim bićima; ukratko, auktoritet bez srca. I tako u ovom 
napuštanju auktoriteta sa strane mladeži ima nespretnosti, da 
ne rečemo krivnje, koliko sa strane samog auktoriteta toliko i sa 

strane mladeži. Tomu je dokaz činjenica, da mnogi mladi ljudi, 
tobože neprijatelji auktoriteta, sami traže vođe, ali prave vode, 
koji bi imali i pameti i srca, koji bi naredbu znali spojiti s pri- 
mjerom, koji bi se više nametnuli sami od sebe svojim životom 
nego izvrsnošću svojih govora, — današnja mladež zazire od 
verbalizma — koji bi u prvom redu nastojali da ih ljube, a onda 
da ih slušaju i koji bi se pokazali tako nesebičnima u zapovije- 
danju, tako odanima onom zajedničkom dobru, kome su se po- 
svetili, da bi bila prava radost slušati ih pod svaku cijenu. To 
bi bile glavne težnje, koje pokazuje današnja intelektualna omla- 
dina, a koje smo skupno nazvali zastarjelim nazivom individu- 
alizma. Čovjek ne bi mogao mirno gledati u budućnost, kada 
instinkt socijalnog očuvanja ne bi, kod naše mladeži, pobi- 
jao i ograničavao ovaj individualizam tako jako, da gotovo, neu- 
tralizira njegove osnovne greške, pa čak iskorišćuje neke rijetke i 
realne osobine. 

Ne tražim da slijepo vjerujete mojim riječima, već hoću da 
vas o tome uvjerim više činjenicama, nego razlozima. 


II. Socijalni instinkt mladeži 


Ima doista i dobra i zla u individualizmu današnje mladeži 
ili točnije ovaj individualizam ima dvije strane: jedna je u ličnom 
očuvanju, a druga u socijalnom, jedna je egocentrična, a druga 
altruistička. Daleko od toga, da protuslove jedan drwgom ova se - 
dva oblika modernog individualizma međusobno upotpunjuju i 
objašnjavaju jedan drugim. 

Da to dokažemo uzmimo, ali samo ukratko, neke od ovih 
egocentričnih težnja, koje smo naveli. Nitko ne može bolje da ovo 
razjasni od onih, kojima je povjeren odgoj intelektualne mladeži. 

Vjerujemo li njezinim učiteljima i to baš onima, koji zaslu- 
žuju najviše vjere, znamo da, i ako su sadanji mladi ljudi strašne 
neznalice kad dolaze na sveučilište i kad izlaze, premda ne uvijek 
svojom krivnjom, nijesu zato manje marljivi radnici. »To može 
izgledati čudno zaostalim duhovima — piše jedan .profesor 
pravnog fakulteta u Parizu — koji misle da mladež ide na ia- 
kultet samo da se zabavlja. Dosta je ući u naše predavaonice i u 
našu biblioteku, da se čovjek uvjeri, da se na pravnom fakultetu 
radi. Nema ništa zajedničkog između naših đaka i, nekih rekao 
bi starih bohema Henri Mirgera, pa ni đaka potkraj 19. sto- 
ljeća, koji su vrlo često gubili mnogo vremena u besposličenje«. 

Što poteškoće poslijeratnog doba znače nešto u pitanju rev- 
nosti đaka, i što je uza sve to instinkt socijalnog očuvanja jači 
od isto tako instinktivne lijenosti mladih ljudi, kojima bi sigur- 
nost za budući život bila po volji te ne bi osjećali potrebu da 
očeliče svoju volju u radu — to je sve pojava vrijedna pažnje i 
koja umiruje s obzirom na budućnost. 

Ali evo nečega, što se na prvi pogled pokazuje ne malo 
čudnim. Svagdje nas uvjeravaju, da današnja intelektualna mla- 
dež gleda na život vrlo ozbiljno. Držim, da je tako i to ne samo 
s obzirom na današnje đake, nego i s obzirom na one mlade ljude 
jučerašnje, o kojima sam prije govorio, mislim na mladež iz dobe 
odmah poslije rata. 

Nema sumnje, da su sposobni i za živahnost i za preveliku 
bujnost. Opazili smo, da nijesu previše prof'njeni u izboru svojih 
zabava i da traže da budu lagane i žive. Pa ipak, život shvaćaju 
ozbiljno, a neki i tragično. Reklo bi se, da u srcu  predosjećaju 
opasnosti sadanje dobi, da predviđaju nesavladive poteškoće, koje 
prijete svijetu u budućnosti. Radi anarhije ideja i morala ni čitavi 
narodi, a ni pojedinci, kojima je rat oduzeo čvrstu podlogu, nijesu 
još našli svoje ravnoteže, a ni naliepše nagodbe kao ni najljepši 
govori o miru ne mogu izravnati sami po sebi oprečne interese, 
dok ne budu narodi, koje je izgradila latinska i kršćanska civili- 
zacija, iznad materijalnih interesa obnovili između sebe duševne 
veze pravde i ljubavi, koje jedine mogu otkloniti rat i zavesti 
dugotrajno kraljevstvo mira. 

Ovaj osjećaj ulijeva u mnoge mlade intelektualce ove gene- 
racije duh nemira i tjeskobe, koji ni najbučnije zabave ne mogu 
da uguše. Taj osjećaj djelomično objašnjava činjenicu, da se mno- 
gi mladi liudi, kod kojih je ipak poznat individualizam, pokora- 
vaju primitivnom instinktu, koji ih tjera, da se organiziraju u sku- 
pine, u udruženja svake vrste, da bi se obranili i da bi zajedni- 
com ideja i osjećaja polarizirali svoj nemir. 

Ali dodaimo odmah, ako je slobodno u tome vidjeti realan 
uzrok nekim skupinama mladeži, da to nije jedini uzrok, radi ko- 
jeg bi se okupljali. 

Jedni se sakupljaju u prijateljska ili sindikalna udruženja, da 
brane svoje ugrožene materijalne interese, kao na pr. mladi sred- 
njoškolski nastavnici; drugi pak radi srodnosti vjerovanja ili sa- 
mo naziranja kao na pr. mladići naših visokih škola. Tu je duh 
drugarstva, koji datira iz predratnog doba, ali kao da je ojačao 
za rata pa i u poslijeratno doba. Gosp. Lanson je to zabilježio ja- 
kim riječima: s obzirom na Ecole Normale, kojoj je dugo vremena 

bio ravnateljem. »Za veliki broj mladih ljudi — piše on — indi- 
vidualizam je ograničen solidarnošću razreda, mislim  drugar- 
stvom... Ali naročita je crta, koja se ne opaža jedino na Ecole 
Normale, u tome, što današnja mladež pokazuje težnju da živi u 
organiziranim skupinama, kakovih nije bilo pred četrdeset ili 
pedeset godina. Od dobe Taine-a i About-a, bilo je na ovoj školi 
Volterijanaca, a bilo je i: Talasa (tako su nazivali one, koji idu k 
misi — qui von — t 4 la — messe). bilo je borbe s jedne i s druge 
strane, ali ni na_jednoj ni na drugoj strani nije bilo organizacije 
(onda nije još postojao zakon o udruženjima). Danas postoji ka- 
tolička skupina, socijalistička skupina, radikalno socijalistička, a 
možda od nekoliko godina ima i zametaka komunističkih ćelija... 
Mladići u ovim svojim skupovima traže više prigodu da rade, ne- 
go da govore. Ponajviše poštivaju potrebitu neutralnost škole, 
ali rade vani, u strankama, kojima se priklanjaju njihove skupine. 
Time upravo dokazuju važnost mladeži. Ako među njima i ima 
nekoliko kruhoboraca, većina se mnogo zalaže nesebičnom oda- 
nošću u službi ideala, koji predstavlja njihovu doktrinu ili nji- 
hovu vjeru«. (Idem ibidem p 21.). 

Gosp. Lanson ispravno sudi, da su ovi pokušaji socijalnog 
djelovanja, koji ograničuju individualističke fantazije, a razvijaju 
duh drugarstva kod mladih ljudi, dobar znak za budućnost te s 
njima započima izgradivanje društvene discipline. Ja sam kon- 
statirao ovu pojavu i izvan Francuske u većini zemalja, koje sam 
posjetio. 

Preostaše mi sada da bacim letimičan pogled na sve ove 
skupine mladeži, i da apstrahiravši od svih njihovih razlika, pa i 
samih opreka, otkrijem zajedničke težnje, koje ispravljaju ono, 
što je agresivno i anarhističko u individualizmu, o kojemu smo 
govorili. ' 

Istaknimo najprije kod svih skupina osjećaj časti koji je jači 
od svih razlika _u mišljenju i vjerovanju i koji čini da se mladež 
uzajamno tolerira. Dopušta se tajnim ugovorom pod: utjecajem 
drugarskog duha, da svatko ima pravo isticati svoje vjerovanje 
i svoje mišljenje. A to je stvorilo danas između mladih ljudi 
ljudski obzir. 

Ali što misli današnja intelektualna: mladež o društvu, ko- 
me je ona sastavni dio, kakav stav zauzima prema njemu, što 
misli o njegovim najdubljim potrebama, o njegovoj svrsi, o nje- 
govim odnosima prema drugim narodima, o njegovom auktori- 
tetu? ' ' ". pk 

I ovdje, usprkos individualističkim težnjama skupina krajnje 
desnice i krajnje ljevice, kod svih osjećamo djelovanje instinkta 
socijalnog očuvanja. Dobivamo dojam, da se ovi mladi ljudi 
upravo pred opasnostima, kojima ekstremne stranke prijete nji- 
hovoj zemlji i njima samima, pod pritiskom obuzdanog individu- 
- alizma, brane i tražeći načina da se obrane, nalaze pravi soci- 
jalni osjećaj. To je, ako hoćete, možda još uvijek individualizam, 
ali obrnuti individualizam. Spasavaju sami sebe radeći za spas 
svoje zemlje. 


U sredini, između komunističke mladeži, koja toliko ljubi či- 


tavo čovječanstvo uopće, da je uvijek spremna žrtvovati mu svo- . 


ju vlastitu zemlju, i između ultra-nacionalističke mladeži, koja 
toliko ljubi svoju zemlju, da bi bila sposobna u slučaju potrebe 
žrtvovati joj čitavo čovječanstvo, — stoje skupine mladih ljudi, 
a takovih ima gotovo posvuda, koji u svom vlastitom interesu 
razborito ljube svoju zemlju. Ovi razumiju, da ni duh katastrofe, 
ni trajan prezir ustaljenih auktoriteta, ni nasilje, ni diktatura po- 
jedinaca kao ni proletarijata ne mogu spasiti njihove domovine 
ni od nje same, ni od drugih. To može da učini samo ono, što 
je već stoljećima izgradilo niezinu veličinu i njezino blagostanje, 
a to je: kult porodice, kult domovine, kult dužnosti u jasnom ili 
nejasnom obliku odanosti svakoga javnom dobru, u jakom osje- 
ćaju pravednosti, pa, ako je moguće i ljubavi; kult discipline, 
barem dobrovoljne, koja se osniva na poštivanju zakona u dru- 
štvenom životu i na dužnosti individua u kolektivnom djelovanju. 


Svaka od ovih tvrdnja može se dokazati činjenicama. Zado- 
voljit ću se time, da ih nekoliko navedem. 


Najprije što se tiče kulta porodice. Velik broj ovih mladih 
ljudi rano misli na to, da osnuje svoje ognjište i hoće da imadu 
djece. To je svakako stalan kriterij za ozbiljnost, kojom gledaju 
na društveni život. 

»Mladež naših velikih škola — piše gosp. Guillet, odličan i 
simpatičan ravnatelj Centralne Škole — želi brzo osnovati svoju 
porodicu. Koliko sam puta slušao velike industrijalce gdje mi go- 
vore: Kako mnogo traže vaši mladi ljudi. Hoće da započnu svoj 
život s vrlo visokim kamatnjacima; ljube novac. U svemu se to- 
me, gospodo, varate, jer naša mladež ne ljubi novca radi novca. 
Sve što želi je to da može ne samo živjeti nego osnovati svoje 
ognjište, porodicu i doskora vidjeti, kako joj mladi smiješak raz- 
veseljuje povratak iz radionice. Imađu potpuno pravo! Ja ne že- 
lim nikako da ih odvraćam od ovog sunčanog puta«. 

Ovome što kaže gosp. Guillet mogao bih dodati, sa svoje 
strane, da od dvadeset i pet godina, otkad sam u vezi s mladeži, 
nikada nijesam blagoslovio toliko brakova, niti obavio < toliko 
krštenja koliko ovih zadnjih godina. 

Kad bismo uzeli mladež u cjelini, moglo bi to izgledati iz- 
nimno, ali što se tiče intelektualne mladeži to postaje gotovo pra- 
vilom. 

Kad bi tražili objašnjenje ovom povratku porodičnim tradici- 
jama, našli bi ga u instinktu za socijalno očuvanje. Ja mislim, da 
pogled na toliko brakova sklopljenih na brzu ruku, na ognjišta. 
uništena nečuvenim individualizmom, na toliko drugova, koje je 
razvod braka bacio natrag u život kao zabludjele i bez korijena, 
— nije mogao a da ne zastraši mnoge mlade ljude, koji su bili u 
tjeskobi za svoju budućnost. Mislim također, da su iz samog ra- 
zloga lične obrane dokučili, da društvo bez porodice ne zaštićuje: 
ni individue, koji se moraju negdje smjestiti i živjeti, ma kakove 
bile prilike. Mislim konačno, da je primitivni instinkt, o kome smo: 
već govorili, a koji je današnju mladež potaknuo da se udružuje, 
utjecao na potrebu osnivanja porodice. i 

Kod ove se iste mladeži kult domovine isto tako preporađa 
kao i kult porodice. Mnogi mladi ljudi žarko ljube svoju zemlju, 
usko su povezani uz svoju pokrajinu i svoj grad, ali u to unose 
manje sentimentalnosti a više refleksije, više realizma nego verba- 
lizma. Ništa ih toliko ne uznemiruje koliko zanosni i nespretni 
govori. Mjesto riječi vole djela. Opazili su sami ili su ih drugi na 
to upozorili, da jedan narod dandanas ne može živjeti sam od 
sebe bez materijalnih i duhovnih veza s drugim narodima. Svaka 
zemlja treba da radi sama za sebe, ali i s drugima. Mora nastojati 
da što bolje razumije druge, ali i da drugi nju što bolje razumiju. 
Treba dakle prekinuti sa starom navikom, da uvijek ostaneš kođ 
kuće i treba poći na put. To rade mnogi mladi ljudi u poratno 
doba. Putuju, upoznavaju svoju i strane zemlje i nastoje da 
strani svijet što bolje upozna njihovu. 

I u ovome se očituje osjećaj socijalnog očuvanja, koji nije, 
ponavljamo, drugo nego naličje njihova dubokog individualiz- 
ma. Ovaj je očuvao našu mladež od razornog internacionalizma 
po komunističkom uzoru s jedne i od ultranacionalizma.s druge 
strane. 

Ovo podjedno i idealističko i realističko držanje koje karak- 
terizira njihovu ljubav prema domovini u međunarodnim odnosi- 
ma, ispoljuje se u njihovu sudjelovanju u nutarnjem životu nji- 

hove zemlje. Velika briga za vlastite interese ne priječi ih, napro- 
tiv da se posvete općem dobru. Ali današnja intelektualna mladež 
kao da manje dobra očekuje za svoju zemlju od političke olcije 
a više od socijalne pa joj se 1 predaje svom dušom. 


III. Intelektualna elita u Francuskoj 


Ne će biti suvišno, da nakon ove dulje analize tendencija in- 
telektualne mladeži uopće, nešto kažem o intelektualnoj eliti u 
Francuskoj s katoličkog gledišta. 

Francuska se smatra antiklerikalnom zemljom. Istina je, da 
se u Francuskoj ni za kraljeva kao ni za republike nije nikada 
trpjelo upletanje vjere u politiku. Uvijek se držalo, da vjera ima 


nastojati oko ujedinjenja na duhovnom dobru onih, koje politika" 


rastavlja. Ovo se u glavnom, inače dosta netočno, naziva antikle- 
rikalizmom. Političke strasti, partijska i klasna nadmetanja na- 
vedoše katkad vladu na takovo držanje, koje je začudilo inostran- 
stvo i pribavilo Francuskoj, i među samim prijatelj'ma, prilično 
loš glas. Ipak, iako Francuska, gledana naročito izvana, izgleda 
najantiklerikalnija zemlja, ona je, gledana iznutra, bez sumnje 
najreligioznija zemlja na svijetu. U Francuskoj se religija najbo- 
lje shvaća i prakticira kao unutrašnji život, kojemu je izvorom 
sam Bog u dubini duše te mora da prožme čitavoga čovjeka, svu 
njegovu djelatnost. 

Mogu da iznesem tri značajna primjera, koji vjerno osvje- 
tljuju religiozni karakter Francuske: 

1. Daci visokih škola (Normale, Polytechnique, Centrale, 
Medicinske škole i Umjetničke Akademije) udružiše se već pred 
dvadeset godina po strukama. Oni imaju svoje crkovne sastanke, 
godišnje duhovne vježbe, uskrsnu svetu pričest, kad na hiljade i 
desetke hiljada pristupaju stolu Gospodnjem. Njihove su skupine 
u tim školama sve brojnije i aktivnije. Time pokazuju enje či- 
tave generacije. 

2, Strukovne socijalne skupine, koje su se organizirale, brinu 
se za moralni i socijalni odgoj naroda — naročito u siromašnim 
četvrtima Pariza. Broj ovih skupina mladića, koji žrtvuju sve svo- 
je slobodno vrijeme za plemenito djelo odgoja širokih slojeva, 
raste iz godine u godinu. U početku ih je bilo pet, a sad ih je ne- 
koliko hiljada. Obavljaju svagdano meditaciju, na Montmartre-u 
imaju noćnu i prisustvuju eksortama i dragim religioz- 
nim vježbama. . 

3. Katoličko udruženje glumaca, koje sam osnovao i kojemu 
sam bio nekoliko godina duhovnikom, pokazuje lijepe uspjehe. 
Kad smo počeli s tom organizacijom mnogi su sumnjali u njen 
uspjeh. Doduše, u početku je bio slab odaziv, ali s vremenom je 
broj tako porastao, da je to danas jedna od većih organizacija. 
Ona je naišla na simpatije i u drugim zemljama te ima danas 
sličnih društava u Engleskoj i Italiji. Mnogi su mislili da se život 
glumaca ne dade spojiti sa praktičnim kršćanskim životom, a ove 
su organizacije pokazale da i glumac može da spoji u sebi krš- 
ćanskigmoral i umjetnost. 


* 


Ova je poletna mladež, koja najbolje shvaća potrebe čovje- 
čanstva, pozvana da svojim mladenačkim zanosom unese ideali- 
zma i elana u današnji razdvojeni svijet. Ona bolje nego itko dru- 
gi, pa nego i sami političari, može da uspije u radu na zbližavanju 
naroda. Pozivam mladež cijeloga svijeta da se međusobno upoz- 
na i zbliži te pomogne da se preporodom svijeta približimo ide- 
alu mira i bratske saradnje. 

INEO O 


IZDANJA DOMINIKANSKE NAKLADE 


»ISTINA 


Š. Jurkić: BI. Imelda Lambertini, dominikanka, 
zaštitnica prve sv. Pričesti. — Luksusno 
opremljena knjiga, najljepši je dar prvopričesnicima 


S. Košutić: Sluga Vječne Mudrosti, život najvećeg 
njemačkog mistika, bl. Henrika Suzona. — Lijepo 
opremljena knjiga 

Dr. O. H. Bošković O. P.: Problem Spoznaje, stručno 


filozofsko djelo o najaktuelnijem filozofskom pro- 
blemu, 8%, strana 246... 


Dr. O. H. Bošković: Albert Veliki, život novog sveca 
dominikanskog Reda . A 


Fr. Drane O. P.: Duh Dominikanskog Reda, osvijetljen 
i prikazan primjerima iz života njegovih svetaca i 
blaženika, strana 326 

Djela svete Terezije od Isusa, preveo dr Binički, tri velika 
sveska sa ukupno 1100 stranica 

»Duhovni Život“, asketsko-mistička revija, izlazi šest puta 
godišnje 

,,Gospina Krunica“, izlazi svaki mjesec, pretplata godišnje 
redovita 
potporna 

